ทยา ไม่มีสิทธิ์ตัดสิน ช่อ ให้คืนปริญญา เป็นความเห็นเชิงอคติ
ช่อ พรรณิการ์ วานิช โฆษกพรรคอนาคตใหม่ ยังโดนโจมตีอย่างต่อเนื่องภายหลังเธอถูกขุดคุ้ยเรื่องฉาวออกมาจากเฟชบุ๊กส่วนตัว ซึ่งสังคมมองว่า เป็นการกระทำที่ไม่เหมาะสม กระทั่งต่อมาเธอออกมาขอโทษผ่านสื่อ พร้อมบอกเหตุผลทั้งหมดเกี่ยวกับอดีตที่แสดงพฤติกรรมเหล่านั้นไปเมื่อเกือบ 10 ปีก่อน อย่างไรก็ตาม เรื่องราวถูกดึงมาพูดถึงร่วม 1 เดือน กระทั่งล่าสุด ทยา ทีปสุวรรณ อดีตแกนนำกปปส. ได้ออกมาโพสต์เฟชบุ๊กดุเดือด เพราะรู้สึกว่าการที่ช่อ ได้ออกมาขอโทษ เป็นเรื่องที่ยังไม่เพียงพอ โดยโพสต์เฟชบุ๊กตามภาพ ,ต่อมา นายอดิศร เพียงเกษ กรรมาธิการร่างข้อบังคับการประชุมสภาผู้แทนราษฎร 2562 ให้ข้อมูลถึงเรื่องดังกล่าวว่า ,เมื่ออีกฝ่ายได้ออกมาขอโทษแล้ว เรื่องราวก็ควรจะจบและปล่อยให้เป็นไปตามกระบวนการของกฎหมาย คุณทยา ไม่มีสิทธิ์มาชี้ผิดชี้ถูกให้ใครคืนใบปริญญา หรือลาออกจากสถานะใดๆ เพราะคุณช่อเค้าก็เรียนจบมาตั้งนานแล้ว แถมยังไม่ได้มีกฎข้อบังคับข้อไหนบอกให้คืนใบปริญญา ดังนั้นการโพสต์ข้อความประจานบนโซเชียล จึงเป็นเพียงความคิดเห็นส่วนตัวของคนบางกลุ่ม เป็นความคิดเห็นเชิงอคติ เพื่อที่จะเอาชนะกัน จึงไม่สมเหตุสมผลใดๆ ที่คุณช่อเค้าต้องทำตามที่ คุณทยาเรียกร้อง,อย่างตัวคุณทยา ก็เคยทำอะไรไว้ให้สังคมเขาจดจำและเป็นสิ่งที่ไม่สมควรทำ ทางคุณช่อก็ไม่เห็นจะไปขุดคุ้ยอะไรขึ้นมาโจมตีกลับ ผมว่าเรื่องของผู้หญิงให้มันจบๆ กันไปเถอะ ถ้ายังยืดยาวต่อไปเรื่อยๆ มันแสดงถึงความอิจฉาริษยามากกว่าความหวังดีชี้นำผิดถูก ส่วนอะไรที่คุณช่อเขาทำผิดก็ให้เข้าตามกระบวนการของกฎหมาย เรามาขับเคลื่อนเล่นการเมืองพัฒนาประเทศกันได้แล้ว ไม่ใช่วันๆ หน้าข่าวมีแต่ อีช่อ-อีเอ๋ #หนักแผ่นดิน #save คนนู้นคนนี้ แถมรัฐบาลก็ไม่จัดตั้งเป็นรูปร่างสักที พวกผู้หญิงก็มัวมาตามอิจฉากัน ผมว่าพอเถอะนะ ,อย่างไรก็ตาม ย้อนไปก่อนหน้านี้ นายเทพไท เสนพงศ์ ส.ส.พรรคประชาธิปัตย์ เคยให้ข้อคิด เรื่องส.ส.หญิง วิวาท มีปากเสียงกันว่า สมัยผมมันไม่มีมาเถียงกันยาวขนาดนี้ และไม่มีโลกโซเชียลมีเดีย วันนี้ต้องยอมรับว่าคุมคนยากเพราะต่างคนต่างก็ใช้สื่อโซเชียลในมือ แต่ถ้าให้ผมแนะนำ ผมว่าหยุดเถอะ จบได้แล้ว พอแล้ว ให้คนในสังคมเขาตัดสินกันเองว่าใครเป็นอย่างไร ต่างคนต่างอยู่ตั้งหน้าตั้งตาทำงานกันไปดีกว่า นายเทพไท เสนพงศ์ กล่าว, 
 ช่อ พรรณิการ์ วานิช โฆษกพรรคอนาคตใหม่ ยังโดนโจมตีอย่างต่อเนื่องภายหลังเธอถูกขุดคุ้ยเรื่องฉาวออกมาจากเฟชบุ๊กส่วนตัว ซึ่งสังคมมองว่า เป็นการกระทำที่ไม่เหมาะสม
พรรณิการ์ วานิช,อีช่อ,ทยา ทีปสุวรรณ,อดิศร เพียงเกษ,ข่าวร้อน